Ελί Μπερτέ

Ο Ελί Μπερτέ (Élie Berthet, 8 Ιουνίου 1815 – 3 Φεβρουαρίου 1891), Ηλίας Βερθέ στην ελληνική βιβλιογραφία του 19ου αι., ήταν Γάλλος συγγραφέας μυθιστορημάτων σε συνέχειες (roman-feuilleton), λαϊκών, ιστορικών και μυθιστορημάτων για νέους.

Ο Μπερτέ γεννήθηκε στη Λιμόζ. Ήταν πολυγραφότατος, καθώς έγραψε πάνω από εκατό μυθιστορήματα, συχνά πρωτοπορώντας, είτε έγραφε αστυνομικές ιστορίες ή παιδικά μυθιστορήματα, είτε ιστορίες με θέμα το Παρίσι ή τον προϊστορικό κόσμο. Οι αστυνομικές του ιστορίες είναι αστυνομικά μυθιστορήματα πριν καθιερωθεί το είδος. Το μυθιστόρημά του L’Homme des bois (Ο άνθρωπος των δασών, 1861) θεωρείται πρόδρομος του Ταρζάν, ενώ με το μυθιστόρημά του Paris avant l’histoire (Προϊστορικό Παρίσι, 1884) είναι ο πρώτος (τριάντα χρόνια πριν από τους Βέλγους αδερφούς Ροσνύ)Οι Αδελφοί Rosny (φιλολογικό ψευδώνυμο των αδελφών Joseph Henri Honoré Boex και Séraphin Justin François Boex), ήταν γνωστοί περισσότερο για το μυθιστόρημά τους La Guerre du feu (βλ. Ο πόλεμος για τη φωτιά, ταινία του Ζαν-Ζακ Ανό) που έγραψε μυθιστόρημα με θέμα παρμένο από την προϊστορία. Το μυθιστόρημά του Les Houilleurs de Polignies (1866) αναφέρεται ως μια από τις πηγές έμπνευσης του Εμίλ Ζολά (1840–1902) για να γράψει το Ζερμινάλ (Germinal, 1885).Henri Marel, «Germinal et Les Houilleurs de Polignies», Cahiers de l’U.E.R. Froissart (Valenciennes), #5, Φθινόπωρο 1980, σσ. 113–126.Jean-Dominique, «De Berthet et ses Houilleurs au Germinal de Zola» , Histoires d’Histoire  (ανακτήθηκε 11.4.2015) Όσον αφορά την παιδική πεζογραφία, σύμφωνα με τον Κυριάκο Ντελόπουλο, ο Μπερτέ ανήκει στους συγγραφείς που, ξεχασμένοι σήμερα, κάποτε μεσουράνησαν και που πιστώνονται με ένα αξιολογότατο έργο.Κυριάκος Ντελόπουλος, «Από τα πεζογραφήματα για παιδιά στην παιδική πεζογραφία», Από τον Λέανδρο στον Λούκη Λάρα, Πανεπιστημιακές εκδόσεις Κρήτης, Ηράκλειο 1997, σ. 229

Πέθανε στο Παρίσι σε ηλικία 75 ετών.

Εργογραφία στα ελληνικά
 Η έπαυλις της Οζεραίης , μυθιστόρημα (μετάφραση: Επαμεινώνδας Σταματιάδης), Χρυσαλλίς, Αθήνα 1865
γαλλική έκδοση: La Ferme de l’Oseraie, 1846 
 Αντωνία , μυθιστόρημα, μετάφραση: Μιλτιάδης Λαντς, Φιλόμουσος Λέσχη, Αθήνα 1865 
γαλλική έκδοση: Antonia, 1850
Το παιδίον των δασών: διήγημα ηθικόν μετά είκοσι εικόνων ευρωπαϊκών , διασκευή και μετάφραση: Π. Ι. Φέρμπος, Αδελφοί Περρή, Αθήνα 1876
γαλλική έκδοση: L’Enfant des bois (1865)
Τα μυστήρια των μάγων, μετάφραση ελεύθερη: Ηλίας Ι. Οικονομόπουλος, Αναστ. Δ. Φέξης, Αθήνα 1894Ζέτα Γκότση, «Η μυθιστορία των “Αποκρύφων”», Από τον Λέανδρο στον Λούκη Λάρα, ό.π., σ. 163

Βιβλιογραφία
J.-M. Quérard, La littérature française contemporaine, τμ. #3, Παρίσι 1842
Eugène de Mirecourt, Elie Berthet, Παρίσι 1857

Παραπομπές

Κατηγορία:Γάλλοι μυθιστοριογράφοι
Κατηγορία:Συγγραφείς παιδικής και νεανικής λογοτεχνίας